# **Z A P I S N I K**

**6. redne seje sveta DSO Črnomelj, ki je bila dne 31.03.2022 ob 16.00 uri**

**v klubskih prostorih DSO Črnomelj**

PRISOTNI ČLANI SVETA:

* Silvester Jankovič, predsednik Sveta DSO Črnomelj, predstavnik zaposlenih DSO Črnomelj
* Julijana Vrščaj, članica, predstavnica stanovalcev DSO Črnomelj
* Vladimir Starešinič, predstavnik ustanovitelja
* Mateja Jaklič, predstavnica ustanovitelja

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Alenka Vipavec Mahmutović, namestnica direktorice za področje zdravstvene nege in oskrbe
* Simon Bahor, pomočnik direktorice za finance in investicije
* Marija Fortun, SZSS DSO Črnomelj

ODSOTNI ČLANI SVETA (odsotnost opravičili):

* Zdenka Milič Žepič, članica, predstavnica lokalne skupnosti
* Mateja Fabina, predstavnica ustanovitelja
* Darja Steiner, predstavnica ustanovitelja

ODSTOTNI OSTALI VABLJENI (odsotnost opravičili):

* Jožica Veselič, SZSV DSO Črnomelj

Sejo sveta je vodil predsednik Sveta DSO Črnomelj, g. Silvester Jankovič, ki je prisotne pozdravil, predstavil predlagani dnevni red ter prisotne člane pozval k glasovanju.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Potrditev in sprejem zapisnika 5. redne seje Sveta DSO Črnomelj z dne 24.02.2022**
3. **Predlog Plana dela in finančni načrt DSO Črnomelj za leto 2022**
4. **Aktualne informacije**

Ad/1

Predsednik Sveta DSO Črnomelj, g. Silvester Jankovič odpira sejo in ugotavlja, da je svet sklepčen, saj so prisotni 4 (štiri) člani Sveta DSO Črnomelj, odsotne članice sveta pa so svojo odsotnost opravičile. Nadalje navaja, da je zaradi zagotavljanja sklepčnosti, ki je sejah potrebna zaradi obravnave in sprejema Programa dela in finančnega načrta, današnja seja izjemoma sklicana ob 16.00 uri, nadaljnje seje bodo sklicane glede na dogovor konstitutivne seje, torej ob 14.00 uri.

Ad/2

Predsednik Sveta DSO Črnomelj, g. Silvester Jankovič je prisotne pozval k podaji pripomb na zapisnik 5. redne seje Sveta DSO Črnomelj z dne 24.02.2022.

Pripomb na predlog zapisnika ni bilo, zato je prisotne pozval k glasovanju.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet

**Sklep:**

* **Potrdi in sprejme se zapisnik 5. redne seje Sveta DSO Črnomelj z dne 24.02.2022.**

Ad/3

Predsednik Sveta DSO Črnomelj, g. Silvester Jankovič je besedo predal direktorici DSO Črnomelj, ga. Valeriji Lekić Poljšak, ki je predstavila vsebinski del Programa dela DSO Črnomelj za leto 2022: Izpostavila je:

* Program dela in finančni načrt DSO Črnomelj za leto 2022 temelji na izhodiščih Ministrstva za delo, družino, socialne zadeve in enake možnosti, ki je bil tudi priložen k vabilu na sejo;
* Še vedno je dom pod vplivom negativnih dejavnikov, ki bi od doma med letom terjali spremembe načrtovanih ciljev. Pri tem izpostavi splošni dvig cen, saj dom od dobaviteljev dnevno prejemamo dopise, s katerimi obveščajo o nujnosti sprememb dogovorjenih cen in pogodbenih obveznosti;
* V letu 2022 se izvede prenova trakta A. Ugotovljeno je, da dodeljena sredstva ne bodo zadoščala. Prva faza, v kateri se opravi prenova trakta A v 3. in 4. nadstropju, bo zaključena do 15.7.2022, druga faza prenove, torej 1. in 2. nadstropje pa bo zaključena do konca leta. Izdelan je terminski plan, izvajajo se redni operativni sestanki z izvajalcem in za enkrat dela tečejo brez večjih posebnosti;
* V letu 2022 načrtujemo tudi prenovo pralnice, saj obstoječa več ne ustreza sodobnim standardom ravnanja s perilom;
* temeljito se bo preučila smiselnost izgradnje enote. Če bodo obstajali utemeljeni razlogi za investicijo, se bo v letu 2022 izdelal projekt;
* pred leti je dom izdelal projekt prenove kuhinje s pripadajočimi prostori, katerega je potrebno revidirati, saj se v bližnji prihodnosti pričakuje tudi prenova kuhinje, ki se od delovanja doma ni kaj preveč spremenila, razen zamenjave določenih obrabljenih strojev in aparatov;
* načrtuje se uresničitev zastavljenih letnih ciljev v obsegu 95%;
* cene v letu 2022 se bodo oblikovale skladno z metodologijo za oblikovanje cen, vene zdravstvenih storitev pa bodo določene na podlagi pogodbe z ZZZS.

Predsednik Sveta DSO Črnomelj se zahvali direktorici za predstavitev vsebinskega dela Programa dela DSO Črnomelj za leto 2022 ter besedo predaja pomočniku direktorice za finance, ki je predstavil finančni načrt za leto 2022:

* pri usmeritvah resornega ministrstva za sestavo Programa dela in finančnega načrta je poudarek na racionalizaciji stroškov, kar je tudi upoštevano;
* v finančnem načrtu so upoštevane cene, sprejete na seji Sveta DSO Črnomelj dne 24.02.2022;
* na finančni načrt doma vpliva nižanje kapacitet zaradi prenove, kar je posledično vplivalo na načrtovanje nižanja vseh stroškov;
* dom načrtuje presežek prihodkov nad odhodki, in sicer 12.200 po načelu denarnega toka in 29.030 € (po odbitem davku) po denarnem toku;
* v letu 2022 se pričakujejo nižji stroški, povezanih s Covid-19;
* izpostavi, da je pri energentih planirana večja postavka za cca 7%, ker je trenutno stanje zelo nestanovitno in ni mogoče napovedati razplet tekom leta;
* nesigurnost je tudi glede dobave in cen živil. Trenutno domu uspeva vztrajati pri pogodbenih cenah in obveznostih.

Predsednik Sveta DSO Črnomelj, g. Silvester Jankovič se direktorici in pomočniku direktorice za finance in investicije zahvali na predstavitvi in odpira razpravo:

* ga. Mateja Jaklič prosi za obrazložitev merjenja letnih ciljev. Obrazložitev ji je podala direktorica doma.
* g. Vladimir Starešinič sprašuje, ali je kaj informacij glede sprememb OPN v občini. Direktorica mu odgovori, da ne razpolaga z novimi informacijami.

Drugih pripomb, vprašanj oz. predlogov članov sveta ni bilo, zato je prisotne pozval k glasovanju o predlaganih sklepih, ki so vezani na Program dela in finančni načrt DSO Črnomelj za leto 2022.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet

**Sklep št. 1:**

* **sprejme se Program dela in finančni načrt Doma starejših občanov Črnomelj za leto 2022**
* **po načelu denarnega toka se v letu 2022 načrtujejo prihodki v višini 5.043.250 € ter odhodki v višini 5.031.050 €**
* **po načelu poslovnega dogodka se v letu 2022 načrtujejo prihodki v višini 3.986.900 € ter odhodki v višini 3.954.670 €.**

**Sklep št. 2:**

* **svet Doma starejših občanov Črnomelj sprejme kadrovski načrt Doma starejših občanov Črnomelj za leto 2022**

**Sklep št. 3:**

* **svet Doma starejših občanov Črnomelj za leto 2022 sprejme načrt investicijskih vlaganj v višini 1.868.729 € in investicijsko vzdrževalnih del v višini 33.400 €.**

Ad/4

Direktorica DSO Črnomelj, ga. Valerija Lekić Poljšak je člane Sveta DSO Črnomelj informirala

* da trenutno v domu ni okužb pri stanovalcih. Pri zaposlenih se občasno pojavljajo posamezne okužbe.
* če ne bo potrebe, oz. če ne bo izrednih dogodkov, se seja načrtuje ob koncu leta, ponovno prosi člane, oz. predvsem predstavnike ustanovitelja, da se medsebojno uskladijo glede ure seje
* letošnjem letu se načrtuje srečanje stanovalcev, svojcev in zaposlenih in na tovrstna srečanja so vedno vabljeni člani sveta, zato jim napove, da bodo prejeli vabilo, ko bo usklajen datum in dogovorjena vsebina.

Drugih pripomb na seji ni bilo.

Seja sveta je bila končana ob 17.45 uri.

Zapisnikar: Predsednik sveta:

Ksenija Pezdirc Silvester Jankovič